בריאן

בריאן הוא הבן של ורוניקה וג'יימס והאח הגדול של ניקי.

מראה
הוא צעיר, חטוב ונאה, בעל גוף שרירי, שיער בהיר מסולסל, עיניים ירוקות וחיוך מושלם. קתלין אמרה שהוא נראה ממש כמו שחקן קולנוע.

מהלך חייו
כשהוא היה בן 16 במהלך חופשת הקיץ הוא בא לבקר את בת דודתו קתלין. היא מציגה אותו לווינטר וקית בבריכה בהתלהבות לאחר שהוא ראה את ווינטר הוא אמר לה שהוא לא חשב שיש באזור בנות כל כך יפות והוסיף קריצה מה שגרם לה להסמיק, גם קית נדהמה.

בהקרנה של סרט בפארק הוא דיבר עם שלושה נערים עד שראה את ווינטר וקית ואז הוא הלך לברך אותן לשלום. הוא בטעות התבלבל בשם של קית וקרא לה "הופ" במקום. הוא החמיא לווינטר על המראה שלה ועל החולצה שהיא לבשה. ווינטר התחמקה משם בעזרת תירוץ למורת רוחה של קית שלא הבינה למה היא לא המשיכה לדבר עם בריאן.

יום לאחר מכן הוא צלצל אל ווינטר והציע לה לצאת איתו. ווינטר ניסתה לסרב והסבירה שהיא עוד לא יוצאת עם בנים, אבל קית שהייתה לידה והבינה שבריאן מזמין את ווינטר לחצה עליה להסכים. ווינטר אמרה לו שהיא תחזור אליו מאוחר יותר אבל קית חטפה ממנה את הטלפון והסכימה להצעה בשמה של ווינטר.

באותו הערב בריאן הגיע לבית של ווינטר והם הלכו ביחד לקולנוע. בדרך בריאן סיפר לה על התחביבים שלו, על היותו תלמיד מוצלח ושיש לו הרבה חברים. בריאן קנה את הכרטיסים לשניהם למרות שווינטר התעקשה לשלם. כפשרה בריאן הציע שהיא תקנה את הפופקורן. בתוך האולם הם פגשו את החברות של ווינטר, דרו וליסה, ששאלו אם הם ביחד. בריאן הניח את ידו על הכתפיים של ווינטר וענה בחיוב. ווינטר זזה כדי לגרום לזרוע להישמט והוא הבין את הרמז והוריד את היד. בריאן אמר לווינטר שהעיירה שלה רדומה ושאין מה לעשות בה עד שהסרט החל. בריאן נהנה מהסרט ובדרך חזרה לביתה של ווינטר הוא המשיך לספר לה על כל תחרויות הספורט שלו. הוא התעקש ללוות את ווינטר כל הדרך והופתע כשהיא לא הזמינה אותו להיכנס לבית שלה. ווינטר מתחמקת ואומרת לו שבפעם הבאה היא אולי תזמין אותו להיכנס. בריאן מגחך ומנסה לנשק אותה על הלחי. זה מרתיע מאוד את ווינטר והיא עוצרת אותו ולוחצת לו את היד במקום. לפני שהוא הולך הוא אמר לה שהוא ישמח אם הם יפגשו שוב.

מידע אקראי

 * בריאן משתתף בנבחרת שחייה, כדורעף וטניס. הוא גם מדריך גלישה.
 * כשהוא היה בן 14 בערך הוא השתתף בטורניר אתלטיקה.